钦定古今图书集成/理学汇编/文学典/第111卷 > 朱长春
## 钦定古今图书集成/理学汇编/文学典/第111卷 > 朱长春

“按《列朝诗集》，长春字大复，乌程人。万历癸未进士，知
尉城、常熟、阳信三县。癸巳岁陞刑部主事，削籍为民。
大复与虞长孺、屠长卿皆有文名，好仙学佛。大复罢
官里居，修真炼形，以为登真度世，可立致也。累几案
数十重，梯而登其上，反手跋足，如鸟之学飞以求翀
举，堕地重伤，慬而不死。苕上人争揶揄之。有集十馀”
卷，虞长孺为之序。